b'\n_START_ARTICLE_\nNaj\xc5\xa1ibkej\xc5\xa1i \xc4\x8dlen\n_START_SECTION_\nPravila\n_START_PARAGRAPH_\nV kvizu je sodelovalo 8 ljudi, ki so odgovarjali na vpra\xc5\xa1anja razli\xc4\x8dnih tem. V vsakem krogu so napredovali po denarni lestvici od 10.000 do 300.000 tolarjev. Za vsak pravilen odgovor so napredovali za eno stopnjo za vsak napa\xc4\x8den pa padli na za\xc4\x8detek (0 SIT). Pred vsakim novim vpra\xc5\xa1anjem so lahko z besedo vlagam shranili do takrat prislu\xc5\xbeen denar v banko ter ga s tem prenseli v naslednji krog. Najvi\xc5\xa1ji mo\xc5\xbeni znesek v vsakem krogu je bil 300.000 tolarjev. Po vsakem kon\xc4\x8danem krogu so tekmovalci na tablice napisali kdo je za njih naj\xc5\xa1ibkej\xc5\xa1i \xc4\x8dlen ter potem tablice pokazali. Tisti ki je v posameznem krogu prejel najve\xc4\x8d glasov, je izpadel.\n_START_SECTION_\nDr\xc5\xbeava izvora\n_START_PARAGRAPH_\nKviz sicer izvira iz Velike Britanije, kjer je imel naslov The weakest link. Med drugim je kviz potekal tudi na Hrva\xc5\xa1kem.\n_START_SECTION_\nVoditeljica\n_START_PARAGRAPH_\nV pravilih kviza je bilo zapisano, da mora biti voditelj oddaje nekoliko nesramen do tekmovalcev, zelo resen ter tudi strog. V Sloveniji je kviz vodila Violeta Tomi\xc4\x8d, ki je po mnenju gledalcev oddajo vodila strogo, resno, skratka povsem po pravilih. Pri mnogih je celo pustila vtis, kot da je taka tudi v realnosti, vendar je Violeta v razli\xc4\x8dnih intervjujih ve\xc4\x8dkrat poudarila, da je v resnici zelo spro\xc5\xa1\xc4\x8dena in da je bila osebnost v oddaji povsem zaigrana.'